Συντεταγμένες: 39°6′N 22°54′E﻿ / ﻿39.100°N 22.900°E﻿ / 39.100; 22.900

Σούρπη Μαγνησίας, άποψη από την πλευρά της εθνικής οδού
Η **Σούρπη** είναι μεγάλο χωριό του Νομού Μαγνησίας, στη Θεσσαλία, με πληθυσμό 1.457 κατοίκους, σύμφωνα με την απογραφή του 2011. Είναι κτισμένη αμφιθεατρικά στους πρόποδες του Κοκκινόβραχου (448 μέτρα) και του Καραγκίνη (300 μ.) που αποτελούν προέκταση του Χλωμού όρους (893 μ.), σε μεσοσταθμικό υψόμετρο 30 μέτρα πάνω από την επιφάνεια της θάλασσας, με την οποία δεν έχει οπτική επαφή, αν και απέχει μόλις 2,4 χιλιόμετρα από αυτή (όρμος Νηές του Παγασητικού Κόλπου) σε ευθεία γραμμή. Όλο το χωριό έχει ηλιακή πρόσοψη, με φυσική προστασία από τους Β.Α ανέμους, εμπρός του δε απλώνεται ευφορότατη πεδιάδα, το αρχαίον Αθαμάντιον πεδίον.Βρίσκεται στο κέντρο του Ελληνικού χώρου, απέχοντας από την Αθήνα 275 χιλιόμ. και από την Θεσσαλονίκη 250 χιλιόμ.. Σε σχέση με τις κοντινές πόλεις ο Αλμυρός βρίσκεται στα 15 χιλιόμ, ενώ ο Βόλος στα 50 χιλιόμ..

Διοικητικά η Σούρπη υπάγεται σήμερα σε ομώνυμη δημοτική κοινότητα, στη Δημοτική Ενότητα Σούρπης του Δήμου Αλμυρού, στην Περιφερειακή Ενότητα Μαγνησίας της Περιφέρειας Θεσσαλίας.

Κοντινότεροι οικισμοί είναι η Αγία Τριάδα και οι Νηές. Οι γεωγραφικές συντεταγμένες της Σούρπης είναι πλάτος 39°06΄ Βόρειο και μήκος 22°54΄ Ανατολικό.

Η εξέλιξη του πληθυσμού της Σούρπης στις επίσημες απογραφές φαίνεται στον παρακάτω πίνακα.

  


|
|  |
**Πληθυσμός της Σούρπης**| `Eτος απογραφής | Κάτοικοι |
| --- | --- |
| 1951 | 2.012 |
| 1961 | 2.032 |
| 1971 | 1.718 |
| 1981 | 1.698 |
| 1991 | 1.708 |
| 2001 | 2.008 |
| 2011 | 1.457 |
|

Η Σούρπη έχει μακραίωνη ιστορία, που ξεκινά περίπου χίλια χρόνια πριν, από τη βυζαντινή εποχή. Το σημερινό χωριό μπορεί να ονομασθεί ως νεότερη Σούρπη, για αυτό και η ιστορική του διαδρομή θα πρέπει να χωρισθεί σε δύο περιόδους. Το «παλιό» χωριό, που ξεκινά από τα Βυζαντινά χρόνια και φθάνει έως την έναρξη της Τουρκοκρατίας και στο «νέο» χωριό, που ξεκινά από τον 15ο αιώνα μέχρι τις μέρες μας.

Η κύρια ασχολία των κατοίκων της Σούρπης είναι η γεωργία και η κτηνοτροφία. Στην ευρύτερη περιοχή καλλιεργούνται ελιές, σιτηρά, βαμβάκι κ.ά.. Στον κάμπο της Σούρπης καλλιεργούνται σχεδόν 8 τετρ. χιλιόμετρα με σιτηρά, βαμβάκι, ντομάτα κλπ και στις πλαγιές και τους λόφους άλλα 6 τετρ. χιλιόμετρα με ελιές, αμπέλια, αμυγδαλιές κλπ.. Είναι φημισμένη για την παραγωγή εκλεκτής ποιότητας ελαιόλαδου. 

Στον κτηνοτροφικό τομέα, αρκετά είναι τα γιδοπρόβατα που εκτρέφονται στην ευρύτερη περιοχή. Μάλιστα η Σούρπη είναι ο 2ος οικισμός στη Μαγνησία, μετά την Ανάβρα, σε αριθμό αιγοπροβάτων και σε τόνους παραγωγής γαλακτοκομικών προϊόντων.

Στην κεντρική πλατεία του χωριού δεσπόζει ο ναός της Αγίας Παρασκευής,πολιούχος του χωριού.

Παραπομπές
----------

1. ↑  *Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός*. Ελληνική Στατιστική Αρχή.

Πηγές
-----

* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αλμυρού |
| --- |
|  |
| Δημοτική Ενότητα Αλμυρού | 
* Άγιος Ιωάννης
* Αλμυρός
* Ανθότοπος
* Άνω Μαυρόλοφος
* Αργιλοχώρι
* Ευξεινούπολη
* Ζαρκαδοχώρι
* Κοκκωτοί
* Κορφαλάκι
* Κρόκιο
* Κωφοί
* Μαυρόλοφος
* Νέος Πλάτανος
* Νεοχωράκι
* Νεράιδα
* Όθρυς\*
* Παραλία Αλμυρού
* Πέρδικα
* Πλάτανος\*
* Φυλάκη
* Χοροστάσι
 |
|  |
| Δημοτική Ενότητα Ανάβρας | 
* Ανάβρα
 |
|  |
| Δημοτική Ενότητα Πτελεού | 
* Αγία Μαρίνα
* Άγιος Δημήτριος
* Άγιοι Απόστολοι
* Άγιοι Θεόδωροι
* Αργυρόνησο (νησίδα)\*
* Αχίλλειο
* Γαβριανή
* Καραβοτσάκι
* Λειχούρα
* Λουτρό
* Πηγάδι
* Πτελεός
 |
|  |
| Δημοτική Ενότητα Σούρπης | 
* Αγία Τριάδα
* Άγιος Ιωάννης
* Αμαλιάπολη
* Βρύναινα
* Δρυμώνας
* Κίκινθος (νησίδα)\*
* Κονταρόλακκα
* Μονή Κοιμήσεως Θεοτόκου Ξενίας\*
* Νηές
* Σούρπη
 |
|  |
| 
* Έδρα: Αλμυρός
* \*(Οικισμοί με μη μόνιμο πληθυσμό)
 |

 |